Komission asetus (EY) N:o 169/2002,
annettu 30 päivänä tammikuuta 2002,
naudanliha-alan yhteisestä markkinajärjestelystä annetun neuvoston asetuksen (EY) N:o 1254/1999 yksityiskohtaisista säännöistä palkkiojärjestelmien soveltamisen osalta annetun asetuksen (EY) N:o 2342/1999 muuttamisesta
EUROOPAN YHTEISÖJEN KOMISSIO, joka
ottaa huomioon Euroopan yhteisön perustamissopimuksen,
ottaa huomioon tiettyjä maataloustuotteita koskevista erityistoimenpiteistä Ranskan merentakaisten departementtien hyväksi, direktiivin 72/462/ETY muuttamisesta ja asetusten (ETY) N:o 525/77 ja (ETY) N:o 3763/91 (Poseidom) kumoamisesta 28 päivänä kesäkuuta 2001 annetun neuvoston asetuksen (EY) N:o 1452/2001(1) ja erityisesti sen 9 artiklan 4 kohdan,
ottaa huomioon tiettyjä maataloustuotteita koskevista erityistoimenpiteistä Azorien ja Madeiran hyväksi ja asetuksen (ETY) N:o 1600/92 kumoamisesta (Poseima) 28 päivänä kesäkuuta 2001 annetun neuvoston asetuksen (EY) N:o 1453/2001(2) ja erityisesti sen 13 artiklan 6 kohdan ja 22 artiklan 6 kohdan,
ottaa huomioon tiettyjä maataloustuotteita koskevista erityistoimenpiteistä Kanariansaarten hyväksi ja asetuksen (ETY) N:o 1601/92 kumoamisesta (Poseican) 28 päivänä kesäkuuta 2001 annetun neuvoston asetuksen (EY) N:o 1454/2001(3) ja erityisesti sen 5 artiklan 6 kohdan,
sekä katsoo seuraavaa:
(1) Asetuksissa (EY) N:o 1452/2001, (EY) N:o 1453/2001 ja (EY) N:o 1454/2001 säädetään erityistoimenpiteistä karjankasvatuksen hyväksi Ranskan merentakaisissa departementeissa, Azoreilla, Madeiralla ja Kanariansaarilla. Soveltamista koskevissa yksityiskohtaisissa säännöissä olisi erityisesti teurastuspalkkion osalta säädettävä komission asetuksen (EY) N:o 2342/1999(4), sellaisena kuin se on viimeksi muutettuna asetuksella (EY) N:o 2088/2001(5), 38 artiklan 1 kohdassa määritellyn enimmäismäärän rajoissa niiden eläinten määrän "jäädyttämisestä", joista on näillä alueilla myönnetty teurastuspalkkio vuonna 2000.
(2) Asetuksen (EY) N:o 2342/1999 liitteessä III vahvistetaan teurastuspalkkion jäsenvaltiokohtaiset enimmäismäärät. Nämä enimmäismäärät eivät saa vaikuttaa asetuksilla (EY) N:o 1452/2001, (EY) N:o 1453/2001 ja (EY) N:o 1454/2001 käyttöönotettujen erityisrajojen tasoon. Näin ollen olisi vahvistettava, että nämä enimmäismäärät sisältävät Ranskan, Portugalin ja Espanjan osalta välitasot, jotka perustuvat viitevuoden aikana Ranskan merentakaisten departementtien, Azorien, Madeiran ja Kanariansaarten tuottajille maksettujen ja yksinomaan mainittujen alueiden tuottajille tarkoitettujen palkkioiden lukumäärään. Loput palkkioon oikeutetuista eläimistä lisätään asetuksen (EY) N:o 2342/1999 liitteessä III vahvistettuihin määriin kunnes saavutetaan edellä mainituissa asetuksissa näillä alueilla käyttöönotettujen teurastuspalkkioiden erityisrajojen taso.
(3) Asianomaiset jäsenvaltiot ovat ilmoittaneet komissiolle niiden eläinten lukumäärän, joista on myönnetty teurastuspalkkio vuonna 2000 Ranskan merentakaisissa departementeissa (3727), Madeiralla (1678), Azoreilla (10318) ja Kanariansaarilla (1696).
(4) Jotta asetusten (EY) N:o 1452/2001, (EY) N:o 1453/2001 ja (EY) N:o 1454/2001 säännöksiä voidaan soveltaa välittömästi, on tarpeen saattaa tämä asetus voimaan viipymättä.
(5) Jotta varmistetaan johdonmukaisuus neuvoston asetuksessa (EY) N:o 1254/1999(6), sellaisena kuin se on viimeksi muutettuna komission asetuksella (EY) N:o 2345/2001(7), vahvistetun palkkiojärjestelmän soveltamiskauden alkamispäivän kanssa vuoden 2002 osalta, tätä asetusta on tarpeen soveltaa 1 päivästä tammikuuta 2002.
(6) Tässä asetuksessa säädetyt toimenpiteet ovat naudanlihan hallintokomitean lausunnon mukaiset,
ON ANTANUT TÄMÄN ASETUKSEN:
1 artikla
Korvataan asetuksen (EY) N:o 2342/1999 liite III tämän asetuksen liitteellä.
2 artikla
Tämä asetus tulee voimaan päivänä, jona se julkaistaan Euroopan yhteisöjen virallisessa lehdessä.
Sitä sovelletaan 1 päivästä tammikuuta 2002.
Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
Tehty Brysselissä 30 päivänä tammikuuta 2002.